Veľká cena Emilia Romagna 2022

Veľká cena Emilia Romagna 2022 (tal. Formula 1 Rolex Gran Premio dell'Emilia Romagna 2022) sa uskutočnila 24. apríla 2022 na okruhu Autodromo Enzo e Dino Ferrari v Imole v talianskom regióne Emilia-Romagna, podľa ktorého sú preteky pomenované. Boli to štvrté preteky sezóny 2022 Majstrovstiev sveta Formule 1 a celkovo tretia Veľká cena Emilia Romagna. V rámci tejto Veľkej ceny sa uskutočnil aj prvý z troch tzv. šprintov v sezóne. Šprintové preteky sa uskutočnili pred nedeľňajšou Veľkou cenou a mali dĺžku približne 100 km. Šprint určil poradie na štartovom rošte Veľkej ceny. Prvým ôsmim jazdcom boli udelené body v zostupnom poradí od 8 bodov pre víťaza až po jeden bod pre jazdca na ôsmom mieste.
Po tom, čo sa okruh v roku 2020 prvýkrát od roku 2006 objavil v kalendári pretekov Formuly 1 kvôli početným zrušeniam pretekov v dôsledku pandémie COVID-19, sa preteky konali aj v roku 2021, tentoraz ako náhrada za Veľkú cenu Číny. V marci 2022 podpísala Formula 1 s organizátorom pretekov štvorročnú zmluvu, ktorá okruhu zabezpečila trvalé miesto v kalendári do roku 2025.
Pred Veľkou cenou viedol Charles Leclerc z tímu Ferrari v priebežnom poradí jazdcov pred pilotom Mercedesu Georgeom Russellom a tímovým kolegom Carlosom Sainzom.
Priebeh kvalifikácie a šprintu.
V kvalifikácii, ktorá sa konala v piatok podvečer počas premenlivých poveternostných podmienok, získal Max Verstappen z tímu Red Bull Pole Position pred Charlesom Leclercom a Landom Norrisom z McLarenu. Kvalifikačné jazdy museli byť z rôznych dôvodov päťkrát prerušené červenými vlajkami.
Pilot Red Bullu Max Verstappen vyhral sobotňajší šprint, ktorý určil poradie na štarte Veľkej ceny, pred Leclercom a tímovým kolegom Sergiom Pérezom. 
Na štarte šprintu predbehol Charles Leclerc Maxa Verstappena a sa ujal vedenia v pretekoch; na treťom mieste nasledoval Lando Norris. Medzitým mal Sergio Pérez dobrý štart a sa posunul o dve miesta dopredu na piatu priečku. Ešte v prvom kole vyšlo na trať bezpečnostné vozidlo, potom ako kolidovali Pierre Gasly a Guanyu Zhou v deviatej zakrúte, pričom posledný menovaný musel kvôli následkom tejto kolízie odstúpiť z pretekov. V piatom kole boli preteky reštartované. Leclerc a Verstappen sa následne začali vzďaľovať zvyšku poľa. V 11. kole sa Pérez dostal na tretie miesto. Dve kolá pred koncom šprintu, čiže v 19. kole, predbehol Verstappen vedúceho Leclerca. Ten už nedokázal reagovať a tak skončil za holanďanom a pred jeho mexickým tímovým kolegom Sergiom Pérezom na druhom mieste.
Priebeh pretekov.
Max Verstappen vyhral Veľkú cenu pred tímovým kolegom Sergiom Pérezom a Landom Norrisom. Pre Red Bull to bolo prvé double čiže preteky, v ktorých pretekári jedného tímu skončia na prvých dvoch pozíciach od Veľkej ceny Malajzie 2016.
V Imole pred pretekmi pršalo, preto bola trať v úvodnej fáze Veľkej ceny mokrá. Štart pretekov na mokrej trati najlepšie zvládol jazdec Red Bullu Max Verstappen; tímový kolega Pérez ho nasledoval na druhom mieste, zatiaľ čo sa Leclerc nakrátko prepadol na štvrté miesto. Bezpečnostné vozidlo muselo vyjsť na trať už v prvom kole po kolízii Daniela Ricciarda a Carlosa Sainza, Leclercovho tímového kolegu vo Ferrari, ktorý v dôsledku toho uviazol v štrku. Preteky pokračovali v piatom kole. Keď trať vyschla, jazdci začali v 19. kole meniť pneumatiky do premenlivých podmienok za strednú zmes bezdrážkových pneumatík - Sergio Pérez zašiel do boxov o kolo pred Verstappenom a Leclercom. Monacký jazdec sa vrátil na trať tesne pred Mexičanom, ale Pérez sa vďaka lepšie zohrianým pneumatikám dokázal dostať späť pred svojho súpera a udržať Ferrari za sebou. Keď Leclerc v záverečnej časti pretekov prezul na mäkké pneumatiky, tím Red Bull nasledoval jeho príklad, tiež nasadili ích pilotom najmäkšie pneumatiky a si udržali vedenie. V 54. kole, keď sa Charles Leclerc snažil opäť dobehnúť Sergia Péreza, urobil monacký pretekár jazdeckú chybu, v dôsledku ktorej sa roztočil a narazil do bariéry. Po tom, čo musel kvôli tomu prísť do boxov na výmenu pneumatík a predného krídla, klesol na deviate miesto. Do konca pretekov sa ešte dokázal zlepšiť na šieste miesto. Lando Norris tak obsadil posledné miesto na pódiu.
Výsledky.
Kvalifikácia.
Poznámky:
Šprint.
Poznámky:
Preteky.
Poznámky: